Током јула 1995. године, доктор Керкез је због непрестаног гранатирања, од јутра до мрака, од стране Хрватске војске са врха Троглав на Динари, оперисао рањенике у Грахову у операционој сали која је била смјештена у подруму дома здравља, а рањеници су након хируршке интервенције вожени у Книн и у Дрвар, јер није било услова за њихово задржавање у Грахову. Због жестоког гранатирања донесена је одлука да се изврши евакуација хируршке екипе у дрварску болницу, а то је урађено 27. јула 1995. у један сат послије поноћи. Хируршка екипа била је у колони са народом који је бјежао из Грахова у Дрвар.